**Парламентарна Скупштина ОЕБС-а**

**Саопштење за јавност**

**Комитет за безбедност дискутује о већој улози ОЕБС-а у северној Африци**

*Безбедност хране и транспарентност ОЕБС-а такође на дневном реду комитета*

Копенхаген, 28. јун 2011.- Организација за европску безбедност и сарадњу би требало да пружи помоћ у области демократије и људских права уколико је земље северне Африке буду тражиле, наводи се у предлогу резолуције коју је ПС ОЕБС-а објавила данас.

,,Са брзим променама које видимо код наших партнера Туниса и Египта и на другим местима, дошло је време да се ОЕБС укључи и понуди своје велико искуство земљама које траже помоћ у изграђивању демократских институција,” изјавио је Тонино Пицула (Хрватска) известилац комитета за политичка питања и аутор резолуције.

Комитет Парламентарне Скупштине за политичка питања и безбедност разматраће резолуцију на годишњем заседању Скупштине у Београду које почиње 6. јула. Тема заседања је „Јачање ефектности и ефикасности ОЕБС-а – Нови почетак након Самита у Астани“.

Разматраће се укључивање резолуције у Београдску Декларацију Скупштине, чија је намена утврђивање политике ОЕБС-а као и изградња националних законодавстава. Посланици 55 земаља чланица ОЕБС-а гласаће у Београду о резолуцији и Декларацији.

**Ефективнији ОЕБС путем међународне сарадње**

Нацрт резолуције комитета позива на јачање сарадње са Уједињеним Нацијама, Европском Унијом и другима. Резолуција посебно истиче безбедност хране као ,,нови велики изазов” који заслужује да буде тертиран са приоритетом у ОЕБС-у.

,,Ова резолуција би требало да буде подстицај на акцију у свим нашим парламентима,” рекао је председавајући комитета, Карл-Георг Велман (Немачка). ,,Имајући у виду цене хране које приморавају милионе људи на сиромаштво, наше земље морају деловати како би ограничиле пољопривредне цене и уложиле новац у рурални развој који балансира потражњу хране и потрошњу енергије.”

**Ефикаснији ОЕБС путем транспарентности и одговорности**

Да би се обезбедила већа транспарентност и одговорност, ОЕБС-ово тело за доношење одлука, Стално веће, требало би да дозволи јавности и медијима да присуствује састанцима, напомиње се у резолуцији.

,,Живимо у свету који захтева видљивије примере мултилатералне дипломатије у акцији,” изјавио је господин Пицула. ,,Састанци ОЕБС-а морају бити отворени за јавност како би се подигао профил овог важног рада.”

Резолуција такође саветује модификацију правила о консензусу доношења одлука у ОЕБС-у, барем за одлуке везане за особље, буџет и администрацију. Резолуција охрабрује унајмљивање независних професионалних ревизора изван ОЕБС-а као и доступност рачунске контроле ПС.

Годишње заседање Скупштине у Београду, укључујући дебате комитета и гласање, отворени су за медије и јавност. Заседање ће трајати од 6. до 10. јула. За више информација о Годишњем заседању, кликнути [овде](http://www.oscepa.org/index.php?option=com_content&view=article&id=1006:twentieth-annual-session-belgrade-2011&catid=36:annual-sessions&Itemid=64).

Парламентарну Скупштину ОЕБС-а чине 320 посланика из 55 земаља из Европе, централне Азије и северне Америке. Скупштина обезбеђује форум за парламентарну дипломатију, надгледа изборе и ојачава међународну сарадњу с циљем одржавања посвећености политичким, безбедносним и економским питањима, као и питањима заштите животне средине и поштовања људских права.

Контакт за медије:

Нил Сајмон

Директор Комуникација, ПС ОЕБС

[neil@oscepa.dk](mailto:neil@oscepa.dk)

+45 60 10 83 80